Foto: AP Photo/Petros Karadjias Bortida Kipr prezidenti Nikos Anastasiadis va mamlakatning boshqa rasmiy shaxslari bo‘lgan samolyot nosozlik sababli Nyu-York aeroportiga qaytishiga to‘g‘ri keldi. Bu haqda 29 sentyabrda RIA Novosti axborot agentligi xabar berdi. Gap xususiy samolyot haqida borib, Kipr delegatsiyasi BMT Bosh assambleyasining Nyu-Yorkda o‘tgan sessiyasidan Kiprga qaytayotgan bo‘lgan. Newsbomb portali ma’lumotlariga ko‘ra, parvoz vaqtida samolyotning old oynasi bilan muammolar yuzaga kelgan. Ekipaj Londongacha uchmaslikka va aeroportga qaytishga qaror qilgan. Samolyot Nyu-Yorkda tungi vaqt qo‘ngan. Anastasiadis va unga hamrohlik qilgan delegatsiya a’zolari mehmonxonada qolishgan. Ular 29 sentabr kechki vaqt uchib ketishlari kutilmoqda. Avvalroq Nyu-York aeroportiga Pokiston bosh vaziri Imron Xon boshchiligidagi delegatsiyasi qaytishiga to‘g‘ri kelgandi. Delegatsiya samolyotida Toronto aeroportiga yaqinlashib qolganda muammolar aniqlangan.